**Navodilo glede čiščenja prostorov na fakulteti**

Spoštovane izvajalke / izvajalci čiščenja prostorov na fakulteti.

Z namenom obvladovanja in preprečevanja širjenja virusa SARS-CoV-2 vas želimo opozoriti na pomen učinkovitega in doslednega čiščenja vseh prostorov na fakulteti.

Učinkovito in dosledno čiščenje vseh prostorov je eden izmed ključnih ukrepov za zmanjševanje števila mikroorganizmov na površinah. Zato je zelo pomembno, da se v času širjenja virusa SARS-CoV-2 dosledno čistijo vse površine prostorov. To pomeni, da se poleg talnih površin redno čistijo tudi površine miz, stolov in vse površine, ki se jih študenti in zaposleni pogosto dotikajo. Sem sodijo kljuke, stikala, ograje in površine dvigal, katerih se dotikamo ob vstopu.

Vsak zaposleni, ki opravlja čiščenje, se mora še posebej zavedati, da ima ključno vlogo v smislu preprečevanja širjenja virusa SARS-CoV-2, zato je doslednost pri delu in upoštevanje načrta čiščenja izjemno pomembno.

Z lepimi pozdravi,

Dekan